Knipnäs

Elämän Temppeliretriitti
2025-11-27 17:30 - 2025-11-30 14:00 (Europe/Helsinki)
Elämän Temppeliretriitti

Tervetuloa temppeliin, elämän näyttämölle! Vedä esirippu syrjään ja astu sisään, näytä kuka juuri sinä olet, juuri nyt. Näytä millaisilla laaduilla elämä sinussa sykkii, miten elämänvoima kukkii suonissa, iholla ja hengityksessä!

Tämä elämän temppeli alkaa siitä hetkestä, kun päätät liittyä mukaan, astua yhteiseen kenttään, tulla mukaan tähän hetkeen elämästä. Kohdata oman potentiaalisi, pelottomasti tai sitten hervottomasti tutisten ja jännittäen, kunhan teet sen, otat vastaan sen mitä elämä sinulle antaa. Valmistamme kaksi tantrista temppeliä eri iltoina, eli puitteet ja raamit sinun omalle leikkikentällesi, kukkaniityllesi, siskonpedille tai p-luolalle ja tietysti rakkaus on se suurempi kuva, tila missä kaikki muut asiat tapahtuvat, laatu joka lävistää kaiken, kaiken yhteen sitova ja luokse kutsuva voima, elämän virta, itse elämä. Temppeliin kuuluu nämä kaikki: jumalallinen sinussa, ihminen sinussa, sielun kaikki tasot, pysähtyneisyys ja määrätön lihallinen hehku, kaikki se mikä elämässäkin on läsnä.

Tarjoamme tilan transformaatioon, elämän virtaan, mahdollisuuteen integroida (jälleen / vihdoinkin) jotain sinussa itsessäsi. Työkaluina käytetään arkkityyppejä, authentic relatingia, tantraa ja rituaaleja. Itse temppelityöskentelyyn laskeudutaan aamupäivän mittaan mm. meditaatioilla sekä kehollisilla ja sanallisilla harjoituksilla ja muodostunut yhteys suljetaan viimeisenä päivänä yhteisellä integraatiolla. Tällä retriitillä ei ole kiire, temppeleissä on aikaa kaikelle, mutta ennen kaikkea sinulle itsellesi. Ja niin kuin elämäkin, tämä temppeli sisältää vapaaehtoista alastomuutta ja s*ksuaalisuutta.

Keitä olemme?

Minna on tantrikko, joogaopettaja ja perhekonstellaatio-ohjaaja, inspiraationaan Seasonal jooga, hengitysterapia, Oshon meditaatiot, kundaliinijooga, WHT, perhekonstellaatio-menetelmä, ISTA sekä Temple Training (Highden). Minnalle tärkeintä on elämän virran kuuntelu ja antautuminen sen resonanssin johdatukseen.

Tintti tantrinen eläin, ei-binäärinen olento ja wannabeesatuhahmo, Hienot Tittelit Tantric Life Coach ja Rakentavan Vuorovaikutuksen Ohjaaja. Tintin erityinen mielenkiinto maailmassa on tunteiden salliminen ja autenttisessa rehellisyydessä eläminen ja toisten kanssa vuorovaikuttaminen.

Veikko on intohimoinen elämän tutkija ja nautiskelija, Authentic Relating -fasilitaattori, Tantric Life Coach, mies, isä, tantrikko ja rakastaja. Veikolle erityisen mehukasta on syvällinen itsetutkiskelu hänen törmätessään haasteisiin matkalla kohti seuraavaa, alati muuttuvaa minuuden tilaa, yhteydessä toisiin kohti yhteyttä kukin tavallaan kurottaviin otuksii

HintaEcstatic Bird 150€ 31.8.25 mennessäJuicy Bird 190€ 12.10.25 mennessäChill Bird 230€ 23.11.25 mennessäHintaan sisältyy retriitin runsas ohjelma ja harjoitteet torstaista sunnuntaihin. Kolmen yön täysihoito ruokineen Hyvään olon keskus Knipnäsin ihanassa miljöössä 3–5 hengen sekahuoneissa kustantaa lisäksi 275€. Lisämaksusta on saatavilla rajallinen määrä 1–2 hengen huoneita.

Kuinka pääset mukaan?Kutsuuko elämä juuri sinua, juuri nyt, marraskuun pimeisiin iltoihin yhteyteen muiden kanssa? Hengähdyshetkeen ennen joulua ja vuoden pimeintä hetkeä?

Tämä retriitti on tarjolla ihmisille, joilla on jo jotain kokemusta temppelityöskentelystä ja joilla on omakohtaista kokemusta tantrasta, tietoisesta seksuaalisuudesta ja joille läsnäoleminen omassa kehossa on tuttua. Haluamme pitää tilan turvallisena kaikille osallistujille, joten meillä on käytössä ennakkotietolomake, jolla pyrimme kartoittamaan mm. tunnetaitoja, tietoisuutta omista rajoista ja käsitystä suostumuksesta. Toivomme hakijoiden myös ymmärtävän, että huolimatta mahdollisesti vapaasti ilmenevästä sksuaalisuudesta, nämä eivät ole sksibileet vaan hitauteen ja keholliseen läsnäoloon juurtuva tantratapahtuma, jossa lähtöpiste on henkinen kehitys ja oman syvyyden kohtaaminen myös kehotason ulkopuolella.

Linkki hakulomakkeelle tästä: https://forms.gle/xe9frtd5dadpyrKK8 (tarvitset googletilin päästäksesi täyttämään lomakkeen) Kun sinut on hyväksytty mukaan temppeliin, saat sähköpostiisi maksutiedot.

AikatauluRetriitti on kaiken pimeän ja loskan keskellä 27.-30.11.25 tuomassa yhteyttä ja rakkautta.Saapuminen torstaina klo 17:30 alkaen, ruoka on klo 18 alkaen ja aloitamme ohjelman klo 19, tulethan siihen mennessä paikalle. Sunnuntaina ohjelma päättyy iltapäivällä lounaan jälkeen.

Lisätietoja tintti.m.norring (a) gmail.com tai puhelimeen viesteillä nolla neljä nolla 7211 353 sekä https://www.facebook.com/events/2161227047645814/

Takaisin kalenteriin
